《侍大中丞曹公关武作三首 其三》
明代·邓云霄

天上文昌居上将，人间武库动兵符。雷霆风雨谁能料，沧海鲸鲵立可屠。

江石虚闻传八阵，水犀曾见沼三吴。书生更愿敷文德，归马欣看王会图。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。